Sagedusmanipulatsioon
Sagedusmanipulatsioon (FSK, frequency-shift keying) on modulatsiooni meetod, mille puhul moduleeriv digitaalsignaal varieerib väljundsignaali sagedust fikseeritud arvu ettemääratud väärtustena. Edastataval signaalil muutub sagedus, kuid amplituud jääb samaks. See lihtsustab edastatava signaali võimendi valikut. Info ei lähe ka siis kaduma, kui mittelineaarne võimendi põhjustab eri sagedustel amplituudi kõikumist. Viidates FSK-le peetakse sageli silmas binaarset versiooni, mille korral muutub signaal kahe sageduse vahel.